Alaquàs incia les festes del Carme
09/07/2013

# Alaquàs incia les festes del Carme

*   09/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13897

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13897%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20incia%20les%20festes%20del%20Carme)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13897/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13897/09072013dsc02035_1_Form_4.jpg)](https://www.alaquas.org/ficheros/documentos/2013/2/13897/09072013dsc02035_1_Form_10.jpg "<a href='https://www.alaquas.org/ficheros/documentos/2013/2/13897/09072013dsc02035_1_Form_10.jpg' target=_blank><i class='fa fa-external-link' aria-hidden='true'></i>.Alaquàs incia les festes del Carme</a>")

El pregó a càrrec del torero Vicente Ruiz dóna per iniciades les festes organitzades pels Clavaris de la Mare de Déu del Carme d'Alaquàs 2013

Alaquàs va iniciar el passat divendres les Festes de la Mare de Déu del Carme, unes festes tradicionals històricament i celebrades en honor a la patrona que dóna nom al barri del Carme d'Alaquàs. El pregó, a càrrec del torero Vicente Ruiz el Soro, va donar per iniciats estos dies festius. L'alcaldessa d'Alaquàs. Elvira Garcia Campos i els Clavaris de la Mare de Déu del Carme 2013 van acompanyar el pregoner en el que s'ha convertit en un des actes amb més expectació d'aquestes festes que es celebraran aquest any fins el 14 de juliol amb gran èxit de participació.  

Desprès del pregó, la Mare de Déu del Carme va recórrer els carrers del barri en l'acte d'Eixida de la Mare de Déu. El dissabte va tindre lloc una discomòbil a la plaça de la Constitució i el diumenge pel matí el tradicional Concurs de Paelles. Per la vesprada, una cavalcada va recórrer els carrers del barri.

Els actes commemoratius continuen el dilluns 8 de juliol amb un campionat de futbol 3 al parc del Rollet a les 18 hores. El dijous a les 20 hores, hi haurà una berenar per a tot el barri.

La festivitat central tindrà lloc el segon cap de setmana. El divendres es 12 de juliol hi haurà una discomòbil. Els actes del dissabte 13 de juliol començaran a las 11 hores amb els jocs unflables que s'instal·laran al carrer Beat Gaspar Bono i a les 19 hores començarà una ofrena de flors a la Mare de Déu del Carme per l'itinerari habitual. A continuació a les 23:30 hores continuaran els actes amb un espectacle per a tots els públics. Els actes d'aquest dia culminaran amb l'ornamentació dels carrers per a que al dia següent puga lluir la Mare de Déu del Carme en al seu màxim esplendor.  

Les festes es donaran per concloses el diumenge 14 de juliol amb la solemne processó en honor a la patrona la Mare de Déu del Carme després de la missa que es celebrarà a les 20 hores i que estarà protagonitzada pels clavaris amb l'acomiadament del veïns i veïnes assistents. Com a colofó de les festes es dispararà un castell de focs artificials.

Les festes del barri del Carme d'Alaquàs han estat històricament una de les festes més importants de la ciutat pel significat històric que contenen i per la implicació i il·lusió dels seus veïns i veïnes per mantenir viu aquest barri des del seu esforç col·lectiu. Els Clavaris del barri del Carme 2012 volen celebrar aquesta festivitat amb l'objectiu de donar a conèixer a tota la població el dinamisme d'aquest barri i la seua gent, que ha contribuït des de la humilitat i el respecte, a la construcció de la ciutat de Alaquàs.